[bookmark: _Hlk140231344][bookmark: _Hlk140151140][bookmark: _Hlk125966552]Na osnovu člana 19. stav (1) i člana 20., a u vezi sa članom 31. stav (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), Agencija za državnu službu Bosne i Hercegovine, na zahtjev Agencije za statistiku Bosne i Hercegovine, raspisuje

INTERNI OGLAS
za popunjavanje radnih mjesta državnih službenika 
u Agenciji za statistiku Bosne i Hercegovine

1/01 Viši stručni saradnik za pravne i kadrovske poslove
1/02 Stručni savjetnik za popis stanovništva, domaćinstva, zgrada i stanova
1/03 Stručni savjetnik za razvoj sistema meta-baze

SEKTOR ZA PRAVNE, OPĆE I RAČUNOVODSTVENE POSLOVE 
Odsjek za pravne, kadrovske i opće poslove

1/01 Viši stručni saradnik za pravne i kadrovske poslove
Opis poslova: Priprema prijedloge akata iz oblasti radnih odnosa Agencije, obavlja odgovorne poslove iz oblasti praćenja i upravljanja ljudskim resursima, a koji se odnose na državne službenike i zaposlenike, vodi brigu o stručnom osposobljavanju i usavršavanju zaposlenih u Agenciji po utvrđenim planovima i programima i prati provedbu i uspješnost procesa stručnog usavršavanja, vrši operativne poslove u organizaciji predavanja, seminara,  obavlja poslove na utvrđivanju obrazovanja i usavršavanja, obavlja operativne poslove na praćenju i definisanju profila državnih službenika i zaposlenika, kontaktira s Agencijom za državnu službu BiH i priprema javne konkurse, priprema materijale za sjednice Statističkog Vijeća i sjednice Stručnog kolegija Agencije, učestvuje u formulaciji odluka i zaključaka, te izrađuje zapisnike i odluke s održanih sjednica Statističkog Vijeća i Stručnog kolegija, obavlja poslove u vezi s vođenjem disciplinskog postupka za povrede radne dužnosti, obavlja poslove na izradi prijedloga rješenja o prijemu, raspoređivanju, premještaju i prestanku radnog odnosa zaposlenika, priprema rješenja za ocjenjivanje rada zaposlenika, priprema rješenja o plaćenom i neplaćenom dopustu, godišnjim odmorima i učestvuje u donošenju planova godišnjih odmora, obavlja poslove o zaštiti na radu i obavlja i druge poslove koje mu odredi šef Odsjeka. Neposredno odgovara šefu Odsjeka.
Posebni uslovi: Pravni fakultet; najmanje 2 (dvije) godine radnog iskustva u struci; položen stručni (upravni) ispit; znanje engleskog jezika; znanje rada na  računaru ((Excel;Word).
Status: Državni službenik – viši stručni saradnik.
Broj izvršilaca: jedan (1)
Mjesto rada: Sarajevo.

SEKTOR ZA DEMOGRAFIJU I SOCIJALNE STATISTIKE
Odsjek za statistiku stanovništva i registre

1/02 Stručni savjetnik za popis stanovništva, domaćinstva, zgrada i stanova
Opis poslova: Samostalna priprema najsloženijih analiza, razvojnih projekata, informacija, izvještaja i drugih najsloženijih materijala u vezi sa provođenjem popisa, prati međunarodne preporuke i uspostavljene standarde vezane za popis, sudjeluje u definisanju i izradi metodologije provođenja popisa, izradi klasifikacija i nomenklatura neophodnih za provođenje popisa, saradnja kod pripreme sistemskih rješenja i drugih najzahtjevnijih materijala iz područja rada, organizovanje međusobne saradnje u Odsjeku i drugim unutrašnjim organizacionim jedinicama, usklađivanje i unapređivanje saradnje sa drugim institucijama i korisnicima,  pružanje pomoći rukovodiocu organizacione jedinice, i obavlja i druge poslove iz djelokruga Odsjeka, po nalogu neposrednog rukovodioca. Za svoj rad odgovara šefu Odsjeka.
Posebni uslovi: Fakultet društvenih, tehničkih ili prirodnih nauka; najmanje 3 (tri) godine radnog iskustva u struci; položen stručni (upravni) ispit; znanje engleskog jezika; poznavanje rada na  računaru.
Status: Državni službenik – stručni savjetnik.
Broj izvršilaca: jedan (1)
Mjesto rada: Sarajevo.

SEKTOR ZA INFORMACIONO KOMUNIKACIONE TEHNOLOGIJE
Odsjek za održavanje baza podataka

1/03 Stručni savjetnik za razvoj sistema meta-baze
Opis poslova: Radi opisno skladište podataka (Metadata) koje sadrže metodologije, obrasce, upute i sl.; povezuje Metadatu s podacima iz baze na serveru; koordinira rad sa stručnim statističkim odjeljenjima u punjenju i ažuriranju skladišta; samostalna priprema složenijih analiza, razvojnih projekata, informacija, izvještaja i drugih najsloženijih materijala, saradnja kod pripreme sistemskih rješenja i drugih najzahtjevnijih materijala iz područja rada, organizovanje međusobne saradnje u Odsjeku i drugim unutrašnjim organizacionim jedinicama, usklađivanje i unapređivanje saradnje s drugim institucijama i korisnicima,  pružanje pomoći rukovodiocu organizacione jedinice, i obavlja i druge poslove iz djelokruga Odsjeka, po nalogu neposrednog rukovodioca. Za svoj rad odgovara šefu Odsjeka.
Posebni uslovi: Fakultet tehničkih ili prirodnih nauka; najmanje 3 (tri) godine radnog iskustva u struci; položen stručni (upravni) ispit; znanje engleskog jezika; poznavanje rada na  računaru.
Status: Državni službenik – stručni savjetnik.
Broj izvršilaca: jedan (1)
Mjesto rada: Sarajevo.

Na ovaj oglas mogu se prijaviti samo osobe zaposlene kao državni službenici u Agenciji za statistiku Bosne i Hercegovine.

Napomena za kandidate: 
· Izborni proces se provodi u skladu sa odredbama Pravilnika o uslovima i načinu obavljanja internih konkursa, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17, 28/21 i 38/23). Više informacija o konkursnim procedurama dostupno je na www.ads.gov.ba u dijelu „Zapošljavanje/Vrste konkursnih procedura“.
· Za provođenje konkursne procedure po ovom oglasu formirat će se jedna (1) Komisija za izbor.
· Komisija za izbor utvrđuje ispunjavanje uslova oglasa na osnovu dokumentacije dostavljene uz prijavu, te vrši izbor kandidata na osnovu znanja, sposobnosti i kompetencija pokazanih na stručnom ispitu, koji se za kandidate prijavljene na interni oglas sastoji od intervjua. 
· Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH. 
· Nezavisno o svim drugim zahtjevima iz ovog oglasa, kandidati koji su završili studije po Bolonjskom sistemu studiranja, dužni su, pored ostale tražene dokumentacije, obavezno dostaviti diplomu prvog ciklusa (ili osnovnog dodiplomskog studija), čak i ako se oglasom traži drugi i treći ciklus Bolonjskog sistema studiranja, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
· Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
· Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od opštih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavljenju, odnosno preuzimanja dužnosti. 

Priprema dokumentacije:
Skreće se pažnja kandidatima da su potrebnu dokumentaciju na oglas dužni dostaviti u skladu sa Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua, a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.
S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu „Zapošljavanje/ Napomena za kandidate/ Stop greškama u prijavama!“, te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; uvjerenje o položenom stručnom upravnom odnosno javnom ispitu; dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

Potrebni dokumenti: 
I Ovjerene kopije: 
· univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obavezni dostaviti diplomu prvog ciklusa (ili osnovnog dodiplomskog studija), bez obzira na uslove oglasa, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
· dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca; 
· uvjerenja o državlјanstvu (ne starije od 6 mjeseci od dana izdavanja od strane nadležnog organa);
· uvjerenja o položenom stručnom upravnom ispitu odnosno javnom ispitu; 
· potvrde ili uvjerenja kao dokaza o traženoj vrsti radnog iskustva;
· dokaza o traženom nivou znanja stranog jezika;
· dokaza o traženom nivou znanja rada na računaru.

II Svojeručno potpisan: 
1. popunjen obrazac Agencije za državnu službu BiH: isti možete preuzeti na službenoj internet stranici Agencije: www.ads.gov.ba. Napominjemo da potpisan i popunjen obrazac ne može služiti kao dokaz bilo kog uslova iz teksta oglasa, isti olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

Sve tražene dokumente treba dostaviti najkasnije do 23.10.2026. godine putem poštanske službe preporučenom pošiljkom na adresu: 

[bookmark: _Hlk125966482][bookmark: _Hlk140150970]Agencija za statistiku Bosne i Hercegovine
[bookmark: _Hlk140231523]„Interni oglas za popunjavanje radnih mjesta državnih službenika u Agenciji za statistiku Bosne i Hercegovine ''
Zelenih beretki 26, 71000 Sarajevo

Ispunjavanje uslova utvrđenih ovim oglasom računa se sa danom predavanja prijave.
Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.


